CELEX: 32015D1224(01)
Language: bg
Date: 2015-12-14 00:00:00
Title: Решение на Бюрото на Европейския парламент от 14 декември 2015 г. за изменение на мерките по прилагане на Устава на членовете на Европейския парламент

24.12.2015   
            
            
               BG
            
            
               Официален вестник на Европейския съюз
            
            
               C 435/6
            
         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 14 декември 2015 г.
   за изменение на мерките по прилагане на Устава на членовете на Европейския парламент
   (2015/C 435/03)
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Устава на членовете на Европейския парламент (1),
   като взе предвид членове 10 и 25 от Правилника за дейността на Европейския парламент,
   като има предвид, че:
   
               (1)
            
            
               В съответствие с член 69, параграф 2 от мерките по прилагане на Устава на членовете на Европейския парламент (2) („Мерките по прилагане“), максималната сума за поемане на разноски за парламентарни сътрудници, посочена в член 33, параграф 4 от мерките, при необходимост се индексира всяка година въз основа на данните, определени в съответствие с член 65 от Правилника за длъжностните лица на Европейския съюз в приложение на член 65 от Регламент (ЕИО, Евратом, ЕОВС) № 259/68 (3).
            
         
               (2)
            
            
               В този контекст Комисията определи годишна адаптация в размер на 2,4 процента за 2015 г. Следователно максималната месечна сума, която се поема за разноските за парламентарни сътрудници, следва да се фиксира на 21 892 EUR, считано от 1 юли 2015 г. Предвид решението на Бюрото от 26 октомври 2015 г. (4), тази сума следва да се увеличи на 23 392 EUR, считано от 1 януари 2016 г.,
            
         ПРИЕ НАСТОЯЩОТО РЕШЕНИЕ:
   Член 1
   В член 33 от Мерките по прилагане, параграф 4 се заменя със следното:
   
      „4.   Максималната месечна сума за поемане на разноски за всички лични сътрудници, посочени в член 34, се определя на 21 892 EUR, за периода 1 юли 2015 г. – 31 декември 2015 г. Считано от 1 януари 2016 г. тази сума е в размер на 23 392 EUR.“
   
   Член 2
   1.   Настоящото решение влиза в сила в деня след публикуването му в Официален вестник на Европейския съюз.
   2.   Настоящото решение се прилага от 1 юли 2015 г.
   
      (1)  Решение 2005/684/EО, Евратом на Европейския парламент от 28 септември 2005 г. за приемане на Устав на членовете на Европейския парламент (ОВ L 262, 7.10.2005 г., стp. 1).
   
      (2)  Решение на Бюрото на Европейския парламент от 19 май 2008 г. и от 9 юли 2008 г. за установяване на мерки по прилагане на Устава на членовете на Европейския парламент (ОВ C 159, 13.7.2009 г., стр. 1).
   
      (3)  ОВ L 56, 4.3.1968 г., стр. 1.
   
      (4)  Решение на Бюрото на Европейския парламент от 26 октомври 2015 г. за изменение на мерките по прилагане на Устава на членовете на Европейския парламент (ОВ C 397, 28.11.2015 г., стр. 2).